1.

ปัจจัยความเสี่ยง

1.1 ความเสี่ยงในเรื่องวัตถุดิบ

บริษัทฯ ประกอบธุรกิจผลิตและจำหน่ายบรรจุภัณฑ์ประเภทพลาสติก
วัตถุดิบที่ใช้ในการผลิตเกือบทั้งหมด คือ เม็ดพลาสติกชนิดต่าง ๆ และ แผ่นฟิล์มพลาสติก
ซึ่งราคาจะขึ้น-ลงตามราคาน้ำมันดิบในตลาดโลก ซึ่งยากต่อการควบคุมราคา

แนวทางการแก้ไข จากประสบการณ์ที่ผ่านมา บริษัทฯ จะบริหารความเสี่ยงโดยการพยายาม Stock
วัตถุดิบให้พอเพียง และมีการป้องกันความผันผวนโดยการซื้อราคาสินค้าล่วงหน้าเป็นบางส่วน
นอกจากนี้ยังสามารถแบ่งเบาภาระความผันผวนของราคาวัตถุดิบ โดยการขึ้นราคาสินค้าได้บางส่วน

1.2 ความเสี่ยงจากอัตราแลกเปลี่ยน

เนื่องจากวัตถุดิบหลัก ที่เป็นส่วนประกอบสำคัญในการผลิต ได้แก่ แผ่นฟิล์มพลาสติก
และเม็ดพลาสติกชนิดต่าง ๆ บางส่วนต้องนำเข้าจากต่างประเทศ
ทำให้มีความเสี่ยงในด้านอัตราแลกเปลี่ยน

แนวทางการแก้ไข ปัจจุบัน บริษัทฯ สามารถจัดหาวัตถุดิบส่วนใหญ่ได้ภายในประเทศเป็นหลัก
โดยหากจำเป็นต้องนำเข้า บริษัทฯ ก็จะมีการจองอัตราแลกเปลี่ยนล่วงหน้าไว้ทุกครั้ง
เพื่อลดความเสี่ยง และหากราคาวัตถุดิบภายในประเทศถูกว่าการนำเข้า บริษัทฯ
ก็จะจัดซื้อภายในประเทศไทย ซึ่งสามารถบริหารต้นทุนเพื่อไม่ให้เกิดความผันผวนได้

1.3 ความเสี่ยงด้านผลิตภัณฑ์

บรรจุภัณฑ์พลาสติกที่บริษัทจำหน่าย ส่วนใหญ่เป็นบรรจุภัณฑ์สำหรับผลิตภัณฑ์ด้านอาหาร
ซึ่งต้องคำนึงถึงความปลอดภัยและความสะอาดไม่เป็นอันตรายต่อสินค้าที่อยู่ภายใน
รวมทั้งต้องได้มาตรฐานที่ทางราชการกำหนด

แนวทางการแก้ไข บริษัทฯ มีการควบคุมคุณภาพการผลิตทุกขั้นตอน โดยคาดว่าจะได้รับ ISO 9001
ภายในเดือนมิถุนายน 2551 นอกจากนี้ ยังมีทีมงานวิจัยและพัฒนาผลิตภัณฑ์ (R&D) ทั้งด้านคุณภาพ
และ รูปแบบเพื่อสนองความต้องการของลูกค้า

1.4 ความเสี่ยงจากปัจจัยภายนอก

เนื่องจากบริษัทฯ มีกลุ่มลูกค้าหลัก คือ ผู้ประกอบอุตสาหกรรมซึ่งซื้อสินค้าจากบริษัทฯไป เพื่อผลิตต่อ
หรือบรรจุสินค้าเพื่อจำหน่ายต่อ ดังนั้น หากคู่ค้าของบริษัทฯ
เกิดประสบปัญหาก็จะมีผลกระทบกับการดำเนินงานในอนาคต

แนวทางการแก้ไข บริษัทฯ
ได้มีการกระจายความเสี่ยงโดยการพยายามไม่ขายสินค้าให้แก่กิจการเดียวมากเกินควร
ซึ่งลูกค้าที่สั่งซื้อสินค้าจากบริษัทฯ รายที่สูงสุด ก็เพียงประมาณ 11.39% ของรายได้รวม
นอกจากนี้บริษัทฯ
ยังกระจายความเสี่ยงโดยการขายสินค้าให้อุตสาหกรรมที่ไม่ใช่ผลิตภัณฑ์ด้านอาหารด้วยเช่นกัน โดย
ณ. ปัจจุบัน กลุ่มลูกค้ารายใหญ่ 10 รายแรก ดังนี้

  ---------------------------------------------- ------------------------
  รายชื่อบริษัท                                      % จากยอดขายสุทธิ

  1. บริษัท ผลิตภัณฑ์อาหารศรีสยาม จำกัด                 11.39

  3. บริษัท ล่ำสูง จำกัด                              9.00

  2. บริษัท กรุงเทพน้ำทิพย์ จำกัด                       6.99

  4. บริษัท พี.เอส. แปซิฟิก จำกัด                      4.41

  5. บริษัท สยามเดลี่ฟู้ดส์ จำกัด                        2.47

  7. บริษัท กรีนฟิลด์ โพรดักชั่น จำกัด                    2.19

  6. บริษัท สยามราชบุรีอุตสาหกรรม จำกัด                2.00

  8. บริษัท ผลิตภัณฑ์อาหารกิมเฮง จำกัด                  2.00

  9. บริษัท เนปจูนอาหารและเครื่องดื่ม                   1.91

  10. บริษัท เล้งเฮงฟู้ดส์ จำกัด                        1.84
  ---------------------------------------------- ------------------------

1.5 ความเสี่ยงจากภาวการณ์แข่งขัน

เนื่องจากการขยายตัวของสภาวะเศรษฐกิจ และมีคู่แข่งเกิดขึ้น
เป็นสาเหตุให้เกิดการแข่งขันในธุรกิจเพิ่มสูงขึ้น ซึ่งจะมีผลกระทบต่อรายได้ของบริษัทฯ

แนวทางการแก้ไข บริษัทฯ มีลูกค้า ซึ่งเป็นลูกค้าที่ซื้อสินค้ากันมานาน และส่วนใหญ่เป็นธุรกิจอาหาร
ซึ่งต้องการบรรจุภัณฑ์ที่มีความสะอาด ปลอดภัย เป็นหลัก ถึงแม้จะมีคู่แข่งเพิ่มมากขึ้น
แต่ลูกค้าส่วนใหญ่ติดต่อกันมานานและยอมรับในด้านคุณภาพ
อีกทั้งบริษัทฯเองก็พยายามควบคุมต้นทุนการผลิตให้อยู่ในระดับที่แข่งขันได้